ከኮረና ቫይረስ ያገገሙ ሰዎች ቁጥር 1ሺ294 ደረሰ
አዲስ አበባ፦ ባለፉት 24 ሰዓታት በኮረና ቫይረስ ተጨማሪ 84 ሰዎች ከቫይረሱ ማገገማቸው ተገለጸ። አጠቃላይ ከቫይረሱ ያገገሙ ሰዎች ቁጥር 1ሺ294 መድረሱን የጤና ሚኒስቴር አስታወቀ።
 የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፤ ባለፉት 24 ሰዓታት የላቦራቶሪ ምርመራ ከተደረገላቸው 3 ሺ 238 ሰዎች መካከል131 ሰዎች ቫይረሱ ተገኝቶባቸዋል። 
ቫይረሱ የተገኘባቸው 94 ወንድ እና 37 ሴት
 ኢትዮጵያውያን ናቸው ,። ከእነሱም ውስጥ አንድ ሰው የውጭ ሀገር ዜጋ ነው። አንድ ሰው ደግሞ ለህልፈተ ህይወት ተዳርጓል። 
ቫይረሱ የተገኘባቸው ሰዎች ከ2 – 80 አመት የእድሜ ክልል ውስጥ የሚገኙ መሆኑን አመልክተዋል ።
ቫይረሱ ከተገኘባቸው 98 ከአዲስ አበባ ከተማ፣ 3
 ከድሬዳዋ ከተማ፣ 16 ከኦሮሚያ፣ 1 ከአማራ፣ 3 ከደቡብ፣ 2 ከጋምቤላ ፣ 3 ከአፋር ፣ 1 ከትግራይ ፣ 4 ከሶማሊ ክልል መሆኑንም ጠቁመዋል ።
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 4663 መሆኑን ጠቁመው፤ ከእነዚህም ውስጥ 3289 ሰዎች በለይቶ ህክምና ላይ መሆናቸውን ፤ 38
 ሰዎች በጽኑ ህክምና ክፍል እንደሚገኙ አስታውቀዋል። እስካሁን ለ219 ሺ566 ሰዎች የላቦራቶሪ ምርመራ መሰራቱንም ገልጸዋል። 
በቫይረሱ በአጠቃላይ 75 ሰዎች ህይወት ሲያልፍ፤ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ሰኔ 16/2012
በጋዜጣው ሪፖርተር